På det grundlag kan man antage, at tokharerne befandt sig i Tarimbækkenet i det mindset fra det [[10. århundrede f.Kr.]]. Mumier, der er fundet i området, er dateret til det [[1. årtusinde f.Kr.]], og var altså muligvis tokharer eller i hvert fald Rong-hunde. Disse lig er udtørret på en naturlig måde, som skyldes klimaet og bestemte egenskaber ved jorden. De kilte, man har fundet, stammer fra egnen ved Hami, som ligger helt ude ved randen af Tarimbækkenet, og der er intet, der gør, at man kan kalde dem tokhariske. Man må anerkende, at de har en slående og forvirrende lighed med keltiske stoffer, men derfra kan man ikke slutte, at der har været en keltisk udvandring til Centralasien. Stofferne kan være bragt dertil af [[iransk (sprog)|iranske]] nomader, der vandrede omkring i store dele af fortidens [[Eurasien]], eller vævemetoder og mønstre kan have været et fællesgods, som mange kulturer havde kendskab til.
Historie Sprog